Asun vuokralla. Vaikuttaako se lastenhoidon kotitalousvähennykseen?
Ei vaikuta, sillä kotitalousvähennyksen saa omassa kodissa tai vapaa-ajan asunnossa teetetystä työstä riippumatta siitä, onko asunto tai mökki oma tai vuokrattu.



Lue tästä tarkemmin lisää: <link>
fi
Entä jos lapsi sairastuu kesken päiväkoti- tai koulupäivän tai sairas lapsi tarvitsee hoitoa yön yli?
Sairasta lasta voidaan hoitaa kotona myös yön yli. Tarvittaessa lastenhoitaja voi hakea äkillisesti sairastuneen lapsen päiväkodista tai koulusta.
fi
Koronaviruksen vuoksi on erilaisia viranomaisten tekemiä poikkeustilarajoituksia ja -suosituksia. Millä perusteella lastenhoitopalvelua tarjotaan?
Olemme linjanneet, että korona-aikaan tuotamme lastenhoitopalvelua samoin perustein kuin varhaiskasvatuspalveluita on tarjolla. Toimintamme lähtökohta on, että työtä tekevät vain oireettomat lastenhoitajat. Kiinnitämme erityistä huomiota lastenhoitajiemme ja asiakasperheidemme turvalliseen ja hygieeniseen kohtaamiseen ja kartoitamme jokaisen tilauksen tilauskohtaisesti riskitekijät huomioiden. Emme hoida kuumeisia potilaita emmekä lapsia, joilla on vakavia hengitystieoireita.
fi
Kuinka Pilke lastenhoidon asiakastyytyväisyyttä seurataan?
Lastenhoitopalvelumme laatu ja asiakastyytyväisyys on meille yksi tärkeimmistä mittareistamme. Pilke lastenhoidon NPS on erinomaisella tasolla (vaihteluväli 95-99), ja sitä seurataan säännöllisillä tekstiviestikyselyillä lastenhoitopalvelujemme käyttäjiltä. Selvitämme vuosittain asiakastyytyväisyyskyselyllä myös yritysasiakkaidemme kokemusta palveluistamme.Kaikki palaute - risut, ruusut ja kehitysehdotukset - ovat erityisen tervetulleita myös suoraan asiakaspalveluumme!
fi
Kuinka mahdolliset lastenhoidon erityistarpeet huomioidaan?
Pyrimme järjestämään lapselle aina saman tutun hoitajan. Hoitajiltamme löytyy osaamista myös erityistarpeisiin, esimerkiksi pitkäaikaissairauksiin ja kehityshäiriöihin, sillä meillä työskentelee myös sairaanhoitajia ja lähihoitajia. Vastuu lapsen lääkityksestä on aina vanhemmilla, ja siitä on annettava kirjalliset ohjeet lastenhoitajalle.
fi
Kuinka montaa lasta yksi lastenhoitaja voi hoitaa?
Yksi lastenhoitaja voi hoitaa samanaikaisesti enintään neljää lasta.Sairaan lapsen kotihoidossa toiveena on, että hoitajan tarvitsee hoitaa vain sairastavaa lasta. Jos sairaita lapsia on useampi, yksi lastenhoitaja voi hoitaa enintään kolmea saman perheen lasta kerrallaan.
fi
Kuinka pitkiä yrityksille järjestetyt lasten lomaleirit ovat olleet?
Yrityksille toteuttamamme loma-ajan leirit ovat yleisimmin 1–2 viikon mittaisia. Mikään ei kuitenkaan estä räätälöimästä juuri teidän yrityksellenne sopivan mittaista toimintaa yksittäisistä retkipäivistä kuukaudenkin mittaisiin kesäleireihin.
fi
Kun lapsi on sairas, mitä lastenhoitajan tehtäviin kuuluu kotona?
Lastenhoitajamme hoitavat lähes kaikkia lasten sairaustapauksia, poikkeuksia ovat norovirus ja rotavirus niiden suuren tartuntariskin vuoksi.Lastenhoitajan työtehtäviin kuuluvat välittömästi hoidettavan lapsen hoitoon liittyvät tehtävät: lapsen iänmukainen ravitseminen, pukeminen, peseminen, levon tarpeesta huolehtiminen ja voinnin seuranta ja sen mukainen seuranpito. Jos lapsen hoito vaatii kuumeen mittausta ja seurantaa tai lääkkeiden antamista, lastenhoitaja pitää ohjeistaa kirjallisesti, ja lääkkeet on hyvä annostella valmiiksi.Lastenhoitaja on sovitusti yhteydessä vanhempiin lastenhoidon aikana, ja sen päätteeksi hän myös raportoi suullisesti lapsen voinnista ja muista hoitopäivän tapahtumiin liittyvistä asioista.
fi
Käykö luonamme aina sama lastenhoitaja?
Pyrimme aina järjestämään hoitajaksi saman tutun lastenhoitajan, mutta emme voi kuitenkaan taata, että hän on vapaa juuri toivottuun aikaan. Kaikki lastenhoitajamme ovat kokeneita ja lapsirakkaita, joten voit huoletta jättää lapsesi myös toisten hoitajien hoiviin.
fi
Mihin kellonaikaan yrityksille järjestettävät lasten lomaleirit alkavat ja loppuvat?
Leiripäivien kesto on yleisimmin klo 8–16 tai 9–17, räätälöimme kuitenkin leiripäivät aina yrityksen omien toiveiden ja vanhempien työpäivän aikataulujen mukaisesti.
fi
Miksi yritykset järjestävät ja ovat kiinnostuneita järjestämään leirejä työnantajana henkilöstön lapsille?
Työelämän muuttumisen myötä (ml. isovanhempien pidentyneet työurat) ovat työnantajat alkaneet miettiä laajemmin työn ja arjen yhteensovittamisen haasteita ja keinoja tukea vanhempien lastenhoitohaasteita myös lasten ja pienten koululaisten pitkien loma-aikojen yhteydessä. Yritykset haluavat myös tänä päivänä erottua perheystävällisenä yrityksenä, joka huomioi laajemmin ja kokonaisuutena työntekijöiden työssä ja arjessa jaksamista.
fi
Mikä on Pilke lastenhoidon toimitusvarmuus eli miten nopeasti lastenhoitajan voi saada järjestettyä kotiin, kun on akuutti tarve?
97 % tilauksista lastenhoitajamme on paikalla alle kahdessa tunnissa. Pyrimme järjestämään lapselle aina saman tutun hoitajan mahdollisimman nopeasti, jopa puolessa tunnissa - viimeistään kuitenkin vuorokauden sisällä tilauksesta.
fi
Mikä on lapsiperheiden kotipalvelu? Mitä lapsiperheiden kotipalvelu maksaa?
Lapsiperheiden kotipalvelu on kunnan palvelusetelillä tai maksusitoumuksella kustantamaa apua, jota tarjotaan, kun perheessä tarvitaan käytännön tukea arjen sujumiseen esimerkiksi vanhemman sairastamisen tai erityisen perhe- tai elämäntilanteen vuoksi. Lue tästä lisää Pilke lastenhoidon lapsiperheiden kotipalvelusta: <link>



Palvelu suunnitellaan aina perheen tarpeiden mukaiseksi. Lastenhoitajamme voivat esimerkiksi viedä lapset pihalle leikkimään, laittaa ruokaa, pestä pyykkiä tai tiskata tiskit.



Saat tarkemmat ohjeet palvelusta oman kuntasi sosiaalitoimesta. Asiakkaalta veloitamme palvelusta ainoastaan mahdollisen omavastuuosuuden. Lue tästä lisää: <link>



Tilaa lastenhoitajamme numerosta 020 768 9777 ja mainitse, että käytät palveluseteliä tai maksusitoumusta.
fi
Millainen vakuutus Pilkkeen lastenhoitopalvelulla on?
Pilke lastenhoidon vastuuvakuutus kattaa mahdolliset lastenhoitopalvelun henkilö- ja esinevahingot. Työntekijöidemme eläkevakuutus on Keskinäinen Työeläkevakuutusyhtiö ELOssa, ja lakisääteinen tapaturmavakuutus Fenniassa.
fi
Millaiset ovat lastenhoitopalvelun peruutusehdot?
Tilauksen voi peruuttaa veloituksetta, jos lastenhoitajaa ei ole vielä vahvistettu asiakkaalle. Kaikki muutokset tai peruutukset tulee tehdä Pilkkeen asiakaspalveluun.Jos lastenhoito on vahvistettu ja tilaaja peruu sen viimeistään klo 21.00 edellisenä iltana, on Pilkkeellä oikeus laskuttaa sovitusta palvelusta kolmen tunnin osalta.Jos lastenhoito on vahvistettu ja tilaaja peruu sen myöhemmin kuin edellisenä iltana kello 21.00, on Pilkkeellä oikeus veloittaa käyttämätön aika ja palvelu kokonaisuudessaan.Jos lastenhoitaja on estynyt suorittamaan sovittua työvuoroa (sairastuminen tai muu ylivoimainen este), Pilke pyrkii asiakkaan niin halutessa järjestämään tilalle sijaisen. Pilke ei voi kuitenkaan taata sijaisen saamista asiakkaalle.
fi
Millä alueilla Pilkkeen lastenhoidon palveluja tarjotaan?
Pilkkeen lastenhoidon palvelualueet ovat pääkaupunkiseutu Helsinki, Espoo, Vantaa ja Kauniainen, Kirkkonummi, Tuusula ja muut Uudenmaan kunnat, sekä Tampere ja muu Pirkanmaa, Turku ja Oulu lähialueineen.
fi
Minkäikäisille lapsille yrityksissä järjestettäviä lasten lomaleirejä yleisimmin toteutetaan?
Olemme tuottaneet leirejä, joihin on osallistunut eri-ikäisiä lapsia aina 3–11-v ikähaarukalla. tällöin leirien sisältö suunnitellaan yleensä kahdessa osassa, oma ohjelmarunko erikseen pienille ja isommille lapsille. Tavallisinta on rajata osallistuvien lasten ikäjakauma noin 7–9-vuotiaisiin koululaisiin, jotka ovat vielä liian pieniä ollakseen pitkiä aikoja yksin kotona. Yhdelläkin viikon mittaisella leirillä saadaan monen vanhemman monta huolta ratkaistua.
fi
Minulla on kunnan myöntämä palveluseteli, miten käytän sitä?
Me Pilkkeellä toimimme lapsiperheiden kotipalvelun palvelusetelituottajana useissa kunnissa. Lue tästä tarkemmin lisää: <link>
fi
Minä päivinä ja mihin aikaan lastenhoitopalvelua on mahdollista saada?
Pilkkeen lastenhoitopalvelu on käytettävissä 24/7, eli minä päivänä ja mihin kellonaikaan tahansa. Lastenhoidon minimikesto on kotitalousasiakkailla 3 tuntia ja yritysasiakkailla 4 tuntia. Nopeimmillaan lastenhoitajamme on paikalla puolessa tunnissa tilauksesta, ja pääsääntöisesti kahden tunnin sisällä.
fi
Minä vuonna saan kotitalousvähennyksen maksamastani lastenhoidon palvelusta?
Vähennyksen saat siltä vuodelta, jolloin olet maksanut palveluntuottajan laskun tai työntekijän palkan. Saat vähennyksen joko heti verokortillasi tai verovuoden veroilmoituksessasi. 



Lue tästä tarkemmin lisää: <link>
fi
Missä ja millaisissa tiloissa yrityksille järjestettävät lasten lomaleirit toteutetaan?
Pilke lastenhoidon toteuttamat leiripäivät järjestetään asiakasyrityksen itsensä osoittamissa tiloissa, jotka ovat yleisemmin neuvotteluhuoneita tai kokoustiloja, joskus auditorio tai liikuntasalikin on toiminut leiritilana. Leireihin voidaan sisällyttää myös erilaisia retki- ja vierailupäiviä.
fi
Mistä tiedän, että lapseni on turvallisessa hoidossa?
Pilkkeen lasten kotihoidon lastenhoitohenkilökunta koostuu muun muassa lastenhoitajista, lähihoitajista, terveydenhoitajista ja näiden alojen opiskelijoista. Hoitajamme ovat täysi-ikäisiä, motivoituneita ja ylpeitä alan ammattilaisia, ja heiltä vaaditaan kokemusta kaikenikäisten lasten hoitamisesta.Hoitajiamme sitoo ehdoton vaitiolovelvollisuus, ja lisäksi hoitajiemme taustat tarkistetaan huolella rikosrekisteriotetta myöten. Valvomme palvelumme laatua säännöllisesti asiakaspalautetta seuraamalla. Perusteellinen vastuuvakuutuksemme kattaa luonnollisesti myös lastenhoitopalvelumme.
fi
Miten laskutus ja raportointi tapahtuu yritysten palvelusopimuksissa?
Palvelusopimus tehdään yrityksille sitoumuksetta, sopimukseen ei liity kiinteitä kuluja. Lasten kotihoidon tuntityöt (sairaan lapsen hoito ja muu tilapäinen lastenhoito) laskutetaan yritykseltä viikoittain toteutuneen palvelun käytön mukaan tuntihinnaston mukaisesti. Toimitamme yritykselle pyydettäessä raportoinnin palvelun käytöstä, ja teemme vuosittaisen asiakastyytyväisyyskyselyn.Lomaleirit ja muut tapahtumat laskutetaan yrityksiltä erikseen kirjallisesti sovitun mukaisesti.
fi
Miten lastenhoitajien luotettavuus ja osaaminen on varmistettu?
Lastenhoidon turvallisuus ja laatu on meille ehdottoman tärkeää. Pilkkeen lastenhoitajat ovat täysi-ikäisiä hoiva-alan osaajia, alan opiskelijoita tai muutoin lastenhoitotehtävistä kokemusta omaavia henkilöitä, joiden rikosrekisteriotteet ja suosittelijat on huolellisesti tarkastettu.Kaikkia lastenhoitajiamme sitoo ehdoton vaitiolovelvollisuus.
fi
Miten matka-aika ja matkakulut vaikuttavat lastenhoitopalvelun hintaan?
Lastenhoitopalvelun hinta muodostuu perustuntiveloituksesta ja lastenhoitajan matka-ajan ja matkakustannusten korvauksista hinnaston ja yritysten palvelusopimuksen mukaan.Pääkaupunkiseudulla Kehä III:n sekä Tampereella, Turussa, Kuopiossa ja Oulussa kaupunkialueen sisäpuolella veloitetaan matkakuluna kiinteä 5€:n korvaus lastenhoitajan matkakustannuksista työkohteeseen.Kehä III:n, Tampereen, Turun, Oulun sekä Kuopion kaupunkialueen ulkopuolisista tilauksista veloitetaan matka-aika tuntiveloituksena ja toteutuneet matkakustannukset. Mikäli matka suoritetaan lastenhoitajan omalla autolla, kilometrikorvaus on valtioneuvoston vahvistama veroton kilometrikorvaus.
fi
Miten ruokailut järjestetään lasten lomaleireillä yrityksille?
Lomaleirien ruokailut järjestetään yrityksen omien toiveiden mukaan. Olemme ruokailleet lasten kanssa yrityksen tiloissa sijaitsevassa lounasravintolassa tai sen erillisessä kabinetissa, leiritilaan voidaan tilata lapsille lounas ja jollain leireillä vanhemmat ovat toivoneet ja halunneet lasten syövän vanhempien itsensä valmistamia ja mukaan pakkaamia lämpimiä lounaita, jotka lämmitetään ja syödään yhteisesti lounasaikaan.
fi
Miten saan tilattua lapsiperheiden kotipalvelun?
Lapsiperheiden kotipalvelun tilaamiseen saat tarkemmat ohjeet oman kuntasi sosiaalitoimesta.



Lapsiperheiden kotipalvelu on kunnan palvelusetelillä tai maksusitoumuksella kustantamaa apua, jota tarjotaan, kun perheessä tarvitaan käytännön tukea arjen sujumiseen esimerkiksi vanhemman sairastamisen tai erityisen perhe- tai elämäntilanteen vuoksi. 



Lue tästä lisää: <link>
fi
Miten varmistatte, että lastenhoitaja ei levitä koronavirusta useissa perheissä asioidessaan?
Toimintamme lähtökohta on, että työtä tekevät vain oireettomat lastenhoitajat. Lastenhoitajamme käyttävät hengityssuojaimia ja suojakäsineitä.



Pyrimme käyttämään samaa hoitajaa samoissa kohteissa ja seuraamme missä hoitaja on 14vrk aikana ollut, jotta mahdollisia altistumista vähennettäisiin.
fi
Miten varmistatte, että lastenhoitaja on terve?
Kiinnitämme erityistä huomiota lastenhoitajiemme ja asiakasperheidemme turvalliseen ja hygieeniseen kohtaamiseen ja kartoitamme jokaisen tilauksen tilauskohtaisesti riskitekijät huomioiden. Lastenhoitajamme käyttävät suusuojia. 



Kun perhe tilaa meiltä lastenhoitoapua, keskustelemme ensin yhdessä kaikkien perheenjäsenten terveydentilasta selvittääksemme mahdolliset terveysviranomaisten ohjeiden mukaiset riskitekijät. Lisäksi olemme tarkasti ohjeistaneet jokaisen lastenhoitajamme perumaan välittömästi vuoronsa, jos heillä ilmenee oireita tai heidän yleisvoinnissaan tapahtuu muutoksia. Uusissa tilauksissa oireettoman ajan tulee olla puolin ja toisin 14 vuorokautta ja pyrimme käyttämään samaa hoitajaa samoissa kohteissa. Seuraamme tilannetta tiiviisti ja päivitämme ohjeistuksiamme tarvittaessa.
fi
Miten yritysten järjestämien lasten lomaleirien kustannukset jaetaan?
Yleisin käytäntö on, että leirille osallistuvien lasten vanhemmat maksavat leiristä osallistumismaksun, joten leiristä ei välttämättä aiheudu mitään kustannuksia yritykselle itselleen. Toinen vaihtoehto on, että yritys osallistuu osittain kustannusten maksamiseen tukeakseen arjen ja työn yhteensovittamista. Olemme toki tuottaneet myös leirejä, joissa työnantaja on maksanut koko leirin.
fi
Mitä Pilke lastenhoitopalvelun tilaaminen yksityisesti maksaa?
Lastenhoidon palvelumme ja hinnat yksityisesti perheille tilattuna löydät tästä: <link>
fi
Mitä kieliä Pilkkeen lastenhoitajat puhuvat?
Kaikki lastenhoitajamme puhuvat hyvää suomea. Varaustilanteen / mahdollisuuksien mukaan lastenhoitopalvelumme on saatavilla myös ruotsin- ja/tai englanninkielisenä.
fi
Mitä lastenhoitajan tehtäviin voi kuulua, kun hoidettava lapsi on terve?
Pilkkeen lastenhoitaja takaa lapselle hyvän päivän, eli turvallisen ja aktiivisen hoidon omassa kodissa. Lastenhoitajamme huolehtivat lapsesi perustarpeista, leikkivät, ulkoilevat, valmistavat ruoan ja/tai hakevat lapsen päiväkodista tai koulusta ja käyttävät vaikka viikoittaisessa harrastuksessa. Hoitajamme noudattavat aina vanhempien ohjeita.Lastenhoitaja on sovitusti yhteydessä vanhempiin lastenhoidon aikana, ja sen päätteeksi hän myös raportoi suullisesti hoitopäivästä.
fi
Mitä yrityksen järjestämillä lasten lomaleireillä tehdään?
Pilke lastenhoidon leiripäivillä ulkoillaan, pelataan, leikitään, askarrellaan, vieraillaan erilaisissa maksuttomissa ja erikseen sovittaessa maksullisissa kohteissa. Kaikki toiminta leiriviikoille on etukäteen suunniteltua ja ohjattua ja leiripäivissä on selkeä leiriohjelmarunko.
fi
Onko etäpäivän tai muun tilapäisen lapsenhoitoavun kustannus verovapaa henkilöstöetu työntekijöille ja/tai yrityksille verovähennyskelpoinen kulu?
Etäpäivien lastenhoitoapu ei ole verottajan näkökulmasta ”sairaan lapsen hoitoa”, vaan se on yritykselle vähennyskelpoinen kulu ja työntekijälle verotettava etu.
fi
Onko etäpäivän tai muun tilapäisen lapsenhoitoavun tilaaminen kotitalousvähennykseen kelpaavaa?
Perhe saa tilatusta lastenhoitopalvelusta kotitalousvähennyksen. Yrityksille etäpäivien lastenhoitoapu ei ole verottajan näkökulmasta ”sairaan lapsen hoitoa”, vaan se on yritykselle vähennyskelpoinen kulu ja työntekijälle verotettava etu.
fi
Sain lastenhoidon lahjakortin. Voinko vähentää lahjakortilla maksamani työt kotitalousvähennyksellä?
Kyllä, sillä lahjakortilla maksettaessa vähennyksen voi tehdä nimenomaan lahjan saaja. Lahjakortin ostaja ei saa vähennystä. Lue tästä tarkemmin lisää: <link>
fi
Tarvitseeko lastenhoitajalle varata esimerkiksi ateriat hoitopäivän ajaksi?
Ei tarvitse. Riittää, kun hoidettavalle lapselle on kotiin varattuna kaikki tarpeellinen hoidon ajaksi.
fi
Työpaikallani on käytössä sairaan lapsen hoitopalvelu työsuhde-etuna, miten tilaan lastenhoitajan kotiin?
Lastenhoitajamme tilataan soittamalla numeroon 020 768 9777 tai tekstiviestitse järjestelmänumerosta 045 739 65791Asiakaspalvelumme on avoinna arkisin ma-to klo 7.00–21.00, pe klo 7.00–16.00 ja sunnuntaisin ja muina pyhäpäivinä klo 13.00–21.00



Tilausta tehdessäsi kerro:* oma nimesi ja työnantajasi* hoidon tarve (pvm + kellonajat ja päivien lkm)* lapsen tiedot (nimi, ikä ja terveydentila)* mahdolliset muut hoitoon oleellisesti liittyvät asiat (esim. lääkitys) ja toiveet (esim. hoitajan nimi)
fi
Unohdin hakea lastenhoitopalvelun kotitalousvähennystä. Voinko hakea sitä jälkikäteen?
Kyllä, verotukseen on mahdollista hakea muutosta oikaisuvaatimuksella. Lisätietoja voi kysyä verottajalta.
fi
Vaikuttaako lastenhoitopalvelun kotitalousvähennykseen, jos saan jotakin tukea?
Kyllä vaikuttaa, kotitalousvähennystä ei voi käyttää, mikäli saa samaan työhön omaishoidon tukea, lasten kotihoidon tukea tai yksityisen hoidon tukea. Myös palveluseteli, korjausavustus tai myönnetty palkkatuki estävät kotitalousvähennyksen hakemisen.



Lue tästä tarkemmin lisää: <link>
fi
Voidaanko samalla kertaa hoitaa useampia lapsia?
Koronaviruksen aiheuttaman poikkeustilanteen vuoksi hoidamme kerrallaan vain saman perheen lapsia.
fi
Voiko erityislapsi tai erityistä tukea tarvitseva lapsi tai jotain perussairautta sairastava lapsi osallistua yrityksen järjestämälle lomaleirille?
Kyllä voi, mutta näistä poikkeavuuksista pitää saada tieto etukäteen ennakkoilmoittautumisen yhteydessä, jotta osaamme mitoittaa lastenhoitajien resurssit ja pätevyysvaatimukset oikein.
fi
Voiko lastenhoitaja viedä lapsen harrastuksiin?
Kyllä voi, sovitusti vaikka viikoittain. Pilkkeen lastenhoitaja voi hoitaa lasten harrastusmatkojen kuljetukset julkisilla kulkuneuvoilla tai kävellen ja antaa paikan päällä tarvittavan tuen.
fi
Voinko saada lastenhoitopalvelusta kotitalousvähennyksen?
Kotitalousvähennys on verovähennys, jonka voi saada kotona teetettävästä kotitaloustyöstä. Vähennykseen oikeuttavaa työtä on esimerkiksi lastenhoito ja lapsiperheiden kodinhoidon palvelut. Lue tästä lisää:




<link>
fi